title: Chordonal
text: Un chordonal ye una barda u matigal en do i predominan os exemplars de chordoneras.
  
  As chordoneras son una especie muit adaptable, natural d'Europa, que creix en puestos humedos y ricos en nitrocheno. Tiene unas dexichencias en materia d'humedat leverament más accentuadas que no en a suya parient a barza, por o que no son tan freqüents como aquellas en arias de clima mediterranio. En Aragón, os chordonals son exclusivos de puestos umbrivolos y de suel de selva, y anque a necesidat de nitrocheno de a especie pareix que puede favorecer que naixcan en puestos humanizaus difuera d'as arias de montanya no forman extensions guaire destacables.
  
  Como as barzas, as chordoneras forman agrupacions d'exemplars que naixen por reproducción vechetativa a partir d'as brancas que s'enradigan en tierra aman d'a planta mai, en gosando cubrir buenas extensions.
  
  Se veiga tamién
  Barzal
  Buixitar
  Brucal
  
  Extensions vechetals por especie dominant
  Rubus
  Toponimia
  Fitonimia